ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0714/02

υποβολή: Fernando Fernndez Martn (PPE-DE) προς την Επιτροπή

(14 Μαρτίου 2002)

Θέμα: Εξαφάνιση του Ιωνά Σαβίμπι

Τα πρόσφατα γεγονότα στην Αγκόλα με την εξαφάνιση του Ιωνά Σαβίμπι από την πολιτική σκηνή της Αγκόλα ενδέχεται να επηρεάσουν την εξέλιξη των γεγονότων στη χώρα αυτή που δοκιμάζεται δεινά επί δεκαετίες από τον πόλεμο.

Ποια είναι η άποψη της Επιτροπής σχετικά με τον θάνατο του Ιωνά Σαβίμπι και ποιες πρωτοβουλίες σκοπεύει να αναλάβει για την προώθηση της ειρηνευτικής διαδικασίας και την επιτάχυνση της ανασυγκρότησης της χώρας·

Απάντηση του κ. Nielson Εξ ονόματος της Επιτροπής

(30 Απριλίου 2002)

Η Επιτροπή εκφράζει την ικανοποίησή της για τηνπογραφή, στις 4 Απριλίου 2002, επίσημης ανακωχής μεταξύ του στρατού της Αγκόλας και της UNITA, έξι εβδομάδες μετά τον θάνατο του Ιωνά Σαβίμπι. Η Επιτροπή, σύμφωνα με τη Θέση της Ευρωπαϊκής Ένωσης για την Αγκόλα της 19ης Ιουνίου 2000 (2000/391/ΚΕΠΠΑ)(1), θα συνεχίσει να ενθαρρύνει την εθνική συμφιλίωση και τη διοργάνωση ελεύθερων

και δίκαιων εκλογών μόλις το επιτρέψουν οι συνθήκες, τον σεβασμό των δικαιωμάτων του ανθρώπου και το κράτος δικαίου, τη συμμετοχή της κοινωνίας των πολιτών στη διαδικασία ειρήνευσης και, το κυριότερο, την κατάρτιση ψηφίσματος σχετικά με την απελπιστική κατάσταση στον ανθρωπιστικό τομέα.

Η Επιτροπή κάνει επίκληση στις αρχές της Αγκόλας να λάβουν μέτρα για τη διευκόλυνση των ανθρωπιστικών δραστηριοτήτων και την πρόσβαση των απόρων ατόμων στη βοήθεια που παρέχεται, και εκφράζει την ικανοποίησή της σχετικά με την αναγγελία της κυβέρνησης να ανακουφίσει τη σοβαρότατη κατάσταση στον ανθρωπιστικό τομεα με πρόγραμμα έκτακτης βοήθειας που θα επιτρέψει την κοινωνική επανένταξη και επανεγκατάσταση των τεσσάρων εκατομμυρίων εκτοπισμένων ατόμων στο άμεσο μέλλον.

Σε αυτό το πλαίσιο, και σε στενή συνεργασία με τις αρχές της Αγκόλας, η κοινοτική βοήθεια θα συνεχίσει να επικεντρώνεται στην ανθρωπιστική βοήθεια στα εκτοπισμένα άτομα με μεγαλύτερη έμφαση στις σοβαρά πληγείσες από τον πόλεμο κεντρικές και ανατολικές επαρχίες. Επιπλέον, η Επιτροπή σκοπεύει να συνεχίσει να παρέχει στήριξη σε όλες τις περιοχές της χώρας, μόλις το επιτρέψουν οι συνθήκες από την άποψη της ασφάλειας. Θα συνοδεύσει την ανθρωπιστική βοήθεια με μέτρα στήριξης για τη μεταβατική κατάσταση μέχρι την αποκατάσταση και την ανάπτυξη. Η επανακαθιέρωση τοπικών διοικήσεων και το εκ νέου άνοιγμα ορισμένων οδών θεωρούνται ιδιαίτερα κρίσιμοι παράγοντες για τη βελτίωση του επιπέδου διαβίωσης του πληθυσμού.

Η Επιτροπή συζητεί επί του παρόντος με την κυβέρνηση τη μέλλουσα στρατηγική για την Αγκόλα στο πλαίσιο της διαδικασίας προγραμματισμού του 9ου Ταμείου Ευρωπαϊκής Ανάπτυξης (ΕΤΑ). Η εν λόγω στρατηγική εξετάζει από κοντά τη σχέση μεταξύ της αρωγής, της αποκατάστασης και της ανάπτυξης, και δίνει έμφαση στη στήριξη της επισιτιστικής ασφάλειας, τηςγείας και της εκπαίδευσης, καθώς και στα μέτρα ειρήνευσης και χρηστής διαχείρισης. Σε όλους αυτούς τους τομείς, η συμμετοχή της κοινωνίας των πολιτών είναι αποφασιστικής σημασίας.

(1) ΕΕ L 146 της 21.6.2000.
ΓΡΑΠΤΗ ΕΡΩΤΗΣΗ E-0971/02

υποβολή: Roberto Bigliardo (UEN) προς την Επιτροπή

(10 Απριλίου 2002)

Θέμα: Φόροι στην ιταλική αμπελουργία

Είναι εν γνώσει της Επιτροπής το γεγονός ότι ορισμένοι Ιταλοί βουλευτές προέβησαν σε μία πράξη κοινοβουλευτικού ελέγχου, προκειμένου να ματαιώσει η ιταλική κυβέρνηση την καθιέρωση ποσόστωσης στο κρασί η οποία θα ζημίωνε την ιταλική αμπελουργία·

Η εν λόγω ποσόστωση θα επιβάρυνε πράγματι τον τομέα αυτό με ποσό άνω των 740 εκατ. ευρώ και θα έπληττε προ παντός τους εργαζομένους χαμηλών και μεσαίων εισοδημάτων και τις οικογένειές τους.

Απάντηση του κ. Bolkestein εξ ονόματος της Επιτροπής

(24 Μαΐου 2002)

Η Επιτροπή δεν γνωρίζει την πρωτοβουλία που ανέλαβαν ορισμένοι Ιταλοί βουλευτές, στην οποία αναφέρεται το Αξιότιμο Μέλος του Κοινοβουλίου.

Η οδηγία του Συμβουλίου 92/84/ΕΟΚ, της 19ης Οκτωβρίου 1992, αφορά την προσέγγιση των συντελεστών των ειδικών φόρων κατανάλωσης για τα αλκοολούχα ποτά και την αλκοόλη. Σύμφωνα με τις διατάξεις αυτής της οδηγίας, οι συντελεστές των ειδικών φόρων κατανάλωσης που καθορίζονται σάυτή πρέπει να αναθεωρούνται περιοδικά από το Συμβούλιο. Η αναθεώρηση αυτή βασίζεται σε έκθεση της Επιτροπής όπου εξετάζονται όλα τα συναφή θέματα. Η Επιτροπή καταρτίζει, επί του παρόντος, αυτή την έκθεση η οποία θα συνοδεύεται ενδεχομένως από πρόταση, εάν κριθεί αναγκαίο.

Δεδομένου ότι η Επιτροπή δεν έχει ακόμη λάβει απόφαση σχετικά με το θέμα, δεν είναι δυνατόν να διατυπωθούν παρατηρήσεις επάυτού.
ΓΡΑΠΤΗ ΕΡΩΤΗΣΗ E-0641/02

υποβολή: Rodi Kratsa-Tsagaropoulou (PPE-DE) προς την Επιτροπή

(6 Μαρτίου 2002)

Θέμα: Χρηματοδότηση στα πλαίσια του MEDA και διαφάνεια

Με την τροποποίηση του Κανονισμού MEDA (αριθ. 2698/2000(1)) η Επιτροπή, στα πλαίσια της πολιτικής για περισσότερη διαφάνεια και ενημέρωση,ποχρεούται βάσει του άρθρου 8§γ να δημοσιεύει τα αποτελέσματα των προσκλήσεων γιαποβολή προσφορών, συμπεριλαμβανομένων των πληροφοριών για τον αριθμό των παραληφθεισών προσφορών, την ημερομηνία ανάθεσης της σύμβασης, καθώς και τα ονόματα και τις διευθύνσεις των επιτυχόντων εργοληπτών, στην Επίσημη Εφημερίδα των Ευρωπαϊκών Κοινοτήτων, καθώς και μέσω του Διαδικτύου.

Πώς εξηγεί η Επιτροπή ότι μέχρι σήμερα δεν έχει προβεί στηνλοποίηση αυτής τηςποχρέωσης που απορρέει ρητά από τη διάταξη του Κανονισμού ενώ ταυτοχρόνως για άλλα χρηματοδοτικά προγράμματα, όπως αυτό του TACIS, έχει φροντίσει να δημοσιεύει τα παραπάνω στοιχεία· Σκοπεύει να πράξει άμεσα κάτι τέτοιο και αν ναι έχει προβλεφθεί ένα συγκεκριμένο χρονοδιάγραμμα για την εφαρμογή αυτής της πολιτικής·

(1) ΕΕ L 311 της 12.12.2000, σελ. 1.

Απάντηση του κ. Patten εξ ονόματος της Επιτροπής

(19 Απριλίου 2002)

Η Επιτροπή γνωρίζει τιςποχρεώσεις που απορρέουν από το άρθρο 8, παράγραφος 3 του κανονισμού (ΕΚ) αριθ. 2698/2000 του Συμβουλίου της 27ης Νοεμβρίου 2000 για τροποποίηση του κανονισμού (ΕΚ) αριθ. 1488/96 σχετικά με τα συνοδευτικά χρηματοδοτικά και τεχνικά μέτρα (MEDA) για τη μεταρρύθμιση των οικονομικών και κοινωνικών δομών στα πλαίσια της ευρωμεσογειακής εταιρικής σχέσης.

Η δημοσίευση των αποτελεσμάτων βασίζεται στο χρόνοπογραφής των συμβάσεων και στις περισσότερες περιπτώσεις έχει ήδη γίνει δημοσίευση και ευρίσκεται στο Διαδίκτυο στην επόμενη διεύθυνση: http://europa.eu.int/comm/europeaid/cgi/frame12.pl.

Οι ανατεθείσες συμβάσεις που δεν έχουν δημοσιευθεί είναι ως επί το πλείστον αποκεντρωμένες συμβάσεις για τις οποίες η αναθέτουσα αρχή είναι ο εθνικός διατάκτης της δικαιούχου χώρας που καθυστερεί να γνωστοποιήσει στην Επιτροπή τα αποτελέσματα.

Λόγω της σημασίας της πολιτικής για τη διαφάνεια, η Επιτροπή μεριμνά ώστε να δημοσιεύονται το συντομότερο δυνατό τα στοιχεία σχετικά με την ανάθεση των συμβάσεων που χρηματοδοτούνται στα πλαίσια του προγράμματος ΜΕDA.
ΓΡΑΠΤΗ ΕΡΩΤΗΣΗ E-1965/02

υποβολή: Glyn Ford (PSE) προς την Επιτροπή

(8 Ιουλίου 2002)

Θέμα: Η συμφωνία αλιείας με τις Κομόρες Νήσους και ο κοιλάκανθος

Το Ευρωπαϊκό Κοινοβούλιο ζητεί από την Επιτροπή με την έγκριση της ως άνω συμφωνίας να παράσχει πόρους και να συνεργασθεί με την κυβέρνηση των Κομορών προς ανεύρεση τρόπων για να προστατευθεί το μοναδικό αυτό ψάρι και ο βιότοπός του.

Ποία μέτρα έχει λάβει η Επιτροπή επ' αυτού από της θέσεως της συμφωνίας εν ισχύι·

Απάντηση του κ. Fischler εξ ονόματος της Επιτροπής

(2 Αυγούστου 2002)

Επί του παρόντος, δενπάρχει διαδικασία έγκρισης της αλιευτικής συμφωνίας μεταξύ της Κοινότητας και των Κομορών. Το ισχύον πρωτόκολλο, το οποίο καλύπτει την περίοδο από 28 Φεβρουαρίου 2001 έως 27 Φεβρουαρίου 2004, εγκρίθηκε με τον κανονισμό του Συμβουλίου αριθ. 1439/2001 της 10ης Ιουλίου 2001 σχετικά με τη σύναψη πρωτοκόλλου για τον καθορισμό, για την περίοδο από 28 Φεβρουαρίου 2001 έως τις 27 Φεβρουαρίου 2004, των αλιευτικών δυνατοτήτων και της χρηματικής αντιστάθμισης που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Ισλαμικής Ομοσπονδιακής Δημοκρατίας των Κομορών σχετικά με την αλιεία ανοικτά των Κομορών(1).

Το ισχύον πρωτόκολλο της αλιευτικής συμφωνίας προβλέπει ότι οποιοδήποτε αλίευμα του είδους Latimeria Chalumnae που θα αλιευθεί ως παρεμπίπτον αλίευμα από κοινοτικό σκάφος που επιτρέπεται να ασκεί δραστηριότητες στα ύδατα των Κομορών δυνάμει της αλιευτικής συμφωνίας αποτελεί ιδιοκτησία των Κομορών και πρέπει να παραδίδεται, το συντομότερο δυνατόν και στην καλύτερη δυνατή κατάσταση, χωρίς έξοδα, στις λιμενικές αρχές του Moroni ή του Moutsamudu, ή του Mohli.

Πρέπει ωστόσο ναπογραμμισθεί ότι, γενικά, οι αλιευτικές δραστηριότητες των θυναλιευτικών σκαφών της Κοινότητας δεν πρέπει να έχουν σχέση με το είδος αυτό καθώς και με το φυσικό οικότοπό του.

(1) ΕΕ L 193 της 17.7.2001.
ΓΡΑΠΤΗ ΕΡΩΤΗΣΗ E-0170/02

υποβολή: Raffaele Costa (PPE-DE) προς την Επιτροπή

(5 Φεβρουαρίου 2002)

Θέμα: Εκτελέσεις θανατικής ποινής στην Κίνα

Η Κίνα κατέχει το θλιβερό παγκόσμιο ρεκόρ σε εκτελέσεις θανατικής ποινής: μόνο μέσα στο 2001, εκτελέστηκαν 2 000 πολίτες. Πράγματι, η δικαιοσύνη στη Λαϊκή Δημοκρατία της Κίνας προβλέπει την θανατική ποινή για μία ολόκληρη σειρά αδικημάτων που, σε ορισμένες περιπτώσεις, περιλαμβάνουν τον σφετερισμό ξένης περιουσίας, την κατάχρηση χρημάτων και τη σύσταση παράνομων αιρέσεων και γίνονται αντικείμενο μεγάλης πολιτικής εκμετάλλευσης αφαιρώντας συχνά το δικαίωμα ελευθερίας των πολιτών.

Δεν θεωρεί η Επιτροπή, ως θεματοφύλακας της Ευρωπαϊκής Ένωσης σε ό,τι αφορά τα ανθρώπινα δικαιώματα, ότι θα πρέπει να επανεξετασθεί η συμμετοχή των ευρωπαϊκών χωρών στους Ολυμπιακούς αγώνες που θα διεξαχθούν στην Κίνα το 2008·

Δεν θεωρεί η Επιτροπή ότι δεν θα πρέπει να παρασχεθούν οικονομικά κίνητρα στις ευρωπαϊκές χώρες για τη συμμετοχή τους στους Ολυμπιακούς αγώνες του 2008 στην Κίνα εάν δεν ληφθούν αμέσως τα κατάλληλα μέτρα σε θεσμικό επίπεδο·

Απάντηση του κ. Patten εξ ονόματος της Επιτροπής

(20 Μαρτίου 2002)

Η Επιτροπή συμμερίζεται τις ανησυχία που εκφράζει ο κ. βουλευτής σχετικά με τη συνέχιση της εφαρμογής της θανατικής ποινής στην Κίνα, το μεγάλο αριθμό εκτελέσεων και το ευρύ φάσμα αδικημάτων τα οποία τιμωρούνται με τη θανατική ποινή.

Όπως γνωρίζει ο κ. βουλευτής, ξεκίνησε διμερής διάλογος για τα ανθρώπινα δικαιώματα μεταξύ της Ένωσης και της Κίνας το 1996. Στα πλαίσια του διαλόγου αυτού η Ένωση πιέζει για δράση στους τομείς μεγαλύτερου ενδιαφέροντος όπως είναι η θανατική ποινή και η εκτεταμένη χρήση της στα πλαίσια της εκστρατείας επίδειξης δύναμης, η καταστολή των πολιτικών αντιφρονούντων, της θρησκευτικής ελευθερίας, των εθνικών μειονοτήτων, συμπεριλαμβανομένου του Θιβέτ και των αυθαίρετων συνθηκών κράτησης.

Όσον αφορά τους ολυμπιακούς αγώνες του 2008, η απόφαση για τη διεξαγωγή τους στην Κίνα ελήφθη από τη διεθνή ολυμπιακή επιτροπή (ΔΟΕ). Η Ένωση και η Επιτροπή δεν έλαβαν θέση σχετικά με το εάν οι αγώνες έπρεπε να διεξαχθούν στην Κίνα ή αλλού. Η απόφαση έπρεπε να ληφθεί από τη ΔΟΕ. Για να σημειώσουν επιτυχία οι αγώνες στο Πεκίνο θα χρειαστούν από την πλευρά της Κίνας τόσο ευπρόσδεκτα όσο και αναγκαία βήματα που μπορεί να έχουν θετική επιρροή στις εξελίξεις στην Κίνα. Η απόφαση σχετικά με τη συμμετοχή ή μη στους ολυμπιακούς αγώνες του 2008 εναπόκειται στη βούληση της κάθε χώρας.
ΓΡΑΠΤΗ ΕΡΩΤΗΣΗ E-2310/02

υποβολή: Patricia McKenna (Verts/ALE) προς την Επιτροπή

(25 Ιουλίου 2002)

Θέμα: Έλλειψη ρυθμίσεων και νομοθεσίας στην Ιρλανδία σχετικά με τα άγρια ζώα και τα τσίρκα

Έχω διαπιστώσει την πλήρη έλλειψη ρυθμίσεων και νομοθεσίας στην Ιρλανδία σχετικά με τα άγρια ζώα και τα τσίρκα. Όταν ερωτήθηκε, τον Μάϊο 2002, εάν επρόκειτο να συμπεριλάβει τα τσίρκα στο πεδίο εφαρμογής της οδηγίας της ΕΕ για τους ζωολογικούς κήπους (οδηγία του Συμβουλίου 1999/22/ΕΚ(1)), το ιρλανδικόπουργείο περιβάλλοντος δεν έδωσε σαφή απάντηση και δόθηκε η εντύπωση ότι η εν λόγω οδηγία δεν έχει ακόμη εφαρμοσθεί. Κανείς δεν ήταν σε θέση να παράσχει σχετικές πληροφορίες μολονότιπήρχαν ενδείξεις ότι επρόκειτο να εξαιρεθούν οπωσδήποτε τα άγρια ζώα των τσίρκων λόγω της έλλειψης εμπειρογνωμόνων στον τομέα αυτό.

Λαμβάνονταςπόψη ότι η Ιρλανδίαποχρεούτο να εφαρμόσει την οδηγία αυτή έως τον Απρίλιο 2002, πώς κρίνει η Επιτροπή το γεγονός ότι τούτο δεν έχει ακόμη συμβεί·

Με ποιο τρόπο σκοπεύει η Επιτροπή να επιπλήξει την Ιρλανδία για την αμέλεια αυτή·

(1) ΕΕ L 94 της 9.4.1999, σελ. 24.

Απάντηση της κας Wallstrm εξ ονόματος της Επιτροπής

(11 Σεπτεμβρίου 2002)

Οι στόχοι της οδηγίας 1999/22/ΕΚ του Συμβουλίου της 29ης Μαρτίου 1999 για τη διατήρηση άγριων ζώων στους ζωολογικούς κήπους(1) συνίστανται στην προστασία της άγριας πανίδας και στην διατήρηση της βιοποικιλότητας, με τη θέσπιση μέτρων, εκ μέρους των κρατών μελών, για την αδειοδότηση και επιθεώρηση των ζωολογικών κήπων στην Κοινότητα· έτσι ενισχύεται ο ρόλος των ζωολογικών κήπων στη διατήρηση της βιοποικιλότητας. Ωστόσο, η εν λόγω οδηγία δεν περιλαμβάνει απαιτήσεις όσον αφορά τα τσίρκα. Για τα σχετικά με αυτά θέματα εναπόκειται στα εκάστοτε κράτη μέλη να αποφασίζουν.

Η Επιτροπή παρακολουθεί την εκ μέρους των κρατών μελών μεταφορά της ανωτέρω οδηγίας στην εσωτερική έννομη τάξη τους και έχει ήδη παρέμβει με επιστολή, βάσει του άρθρου 226 της Συνθήκης ΕΚ, σε ορισμένα κράτη μέλη τα οποία δεν έχουν ακόμη κοινοποιήσει στην Επιτροπή τη μεταφορά της οδηγίας. Τέτοια επιστολή απεστάλη στην Ιρλανδία στις 6 Ιουνίου 2002.

Αφού εξετάσει τα σχετικά με τη μεταφορά σχόλια που κατέθεσαν τα κράτη μέλη ως απάντηση στην προαναφερθείσα επιστολή, η Επιτροπή δύναται, εφόσον χρειαστεί, να επιδόσει αιτιολογημένη γνώμη δυνάμει του άρθρου 226 της Συνθήκης ΕΚ. Δύναται επίσης ναποβάλει αιτιολογημένη γνώμη εφόσον τα προαναφερθέντα σχόλια δεν φθάσουν στην Επιτροπή εντός της καθορισμένης προθεσμίας.

(1) ΕΕ L 94 της 9.4.1999.
ΓΡΑΠΤΗ ΕΡΩΤΗΣΗ E-0777/02

υποβολή: Christopher Heaton-Harris (PPE-DE) προς την Επιτροπή

(18 Μαρτίου 2002)

Θέμα: Έξοδα διανομής εφημερίδων

Ο εφημεριδοπώλης μου με σημείωμά του με ειδοποίησε ότι από την 1η Μαρτίου 2002 θαπάρξει αύξηση στα έξοδα διανομής λόγω του νέου κοινοτικών κανονισμών που περιορίζει το βάρος των εφημερίδων που μπορεί να μεταφέρει ο ανήλικος εφημεριδοπώλης. Για το λόγο αυτό πρέπει να χρησιμοποιήσει όχημα για τις διανομές τρεις φορές την εβδομάδα με αποτέλεσμα την αύξηση των εξόδων διανομής.

Υπάρχει παρόμοιος κανονισμός της Κοινότητας ή είναι ένας πλάγιος τρόπος αύξησης των τιμών·

Απάντηση της κας Διαμαντοπούλου εξ ονόματος της Επιτροπής

(18 Απριλίου 2002)

Σύμφωνα με την κοινοτική νομοθεσία, απαγορεύεται η εργασία των παιδιών. Το άρθρο 1 της οδηγίας του Συμβουλίου 94/33/ΕΚ(1) θεσπίζει ότι τα κράτη μέλη λαμβάνουν τα απαραίτητα μέτρα για να απαγορεύσουν την εργασία των παιδιών. Το άρθρο 3, (β) ορίζει ως παιδί κάθε νεαρό άτομο το οποίο δεν έχει φθάσει το 15ο έτος της ηλικίας ήπόκειται ακόμη στη σχολικήποχρέωση πλήρους χρόνου την οποία επιβάλλει η εθνική νομοθεσία.

Παρ'όλα αυτά, το άρθρο 4 της οδηγίας επιτρέπει στα κράτη μέλη να προβλέπουν ότι η απαγόρευση της εργασίας των παιδιών δεν ισχύει σε ορισμένες περιορισμένες περιπτώσεις: για τα παιδιά τα οποία ασκούν πολιτιστικές ή συναφείς δραστηριότητες, για τα παιδιά ηλικίας τουλάχιστον 14 ετών τα οποία εργάζονται στα πλαίσια του συστήματος εναλλάξ κατάρτισης ή πρακτικής άσκησης σε επιχείρηση, για τα παιδιά ηλικίας τουλάχιστον 13 ετών τα οποία εκτελούν ελαφρές εργασίες εκτός από εκείνες που έχουν σχέση με πολιτιστικές ή συναφείς δραστηριότητες και τα παιδιά ηλικίας τουλάχιστον 13 ετών επί περιορισμένο αριθμό ωρών εβδομαδιαίως και για ορισμένες κατηγορίες εργασιών που καθορίζονται από την εθνική νομοθεσία. Το άρθρο 4, παράγραφος 3, ορίζει ότι τα κράτη μέλη που κάνουν χρήση της ευχέρειας αυτής καθορίζουν τους όρους εργασίας που συνδέονται με τις εν λόγω ελαφρές εργασίες.

Η οδηγία του Συμβουλίου 94/33/ΕΚ ισχύει σε όλα τα κράτη μέλη από τις 22 Ιουνίου 1996.

Η περίπτωση που αναφέρεται στην ερώτηση δεν καλύπτεται από την παραπάνω οδηγία ούτεπάρχει άλλη κοινοτική νομική πράξη που να ασχολείται με το θέμα αυτό. Δενπάρχει επομένως νέα εξέλιξη σε κοινοτικό επίπεδο που να αιτιολογεί, από το Μάρτιο του 2002, την επέκταση της εξαίρεσης από την απαγόρευση σε καθήκοντα διανομής στα οποία αναφέρθηκε ο αξιότιμος ευρωβουλευτής.

(1) Οδηγία του Συμβουλίου 94/33/ΕΚ της 22ας Ιουνίου 1994 για την προστασία των νέων στην εργασία, ΕΕ L 216 της 20.8.1994.
ΓΡΑΠΤΗ ΕΡΩΤΗΣΗ E-1739/02

υποβολή: Mario Borghezio (NI) προς το Συμβούλιο

(19 Ιουνίου 2002)

Θέμα: Παραβίαση του δικαιώματος της μη αποκάλυψης των πηγών πληροφόρησης

Στην Ιταλία, όπου ο αριθμός των τηλεφωνικών παρακολουθήσεων στις οποίες προβαίνουν οι δικαστικές αρχές έχει πλέον φθάσει σε οργουελιανά επίπεδα, δημιουργήθηκε τεράστιος θόρυβος σχετικά με μίαπόθεση τηλεφωνικώνποκλοπών εις βάρος του δημοσιογράφου Μάρκο Κιότσι της εφημερίδας Ιλ Τζιορνάλε.

Πράγματι, όλες οι τηλεφωνικές επικοινωνίες του εν λόγω δημοσιογράφου, επαγγελματικές και ιδιωτικές, παρηκολουθούντο, κατόπιν εντολής της Εισαγγελίας της Ρώμης, επί τρία και πλέον έτη.

Έχουν επίσης αναφερθεί και άλλες, όχι λιγότερο σοβαρές, περιπτώσεις τηλεφωνικών παρακολουθήσεων αντιπροσωπευτικών οργάνων του Τύπου και δημοσιογράφων.

Δεν θεωρεί το Συμβούλιο ότι η συμπεριφορά αυτή των ιταλικών δικαστικών αρχών αποτελεί σοβαρή και επανειλημμένη παραβίαση του δικαιώματος των δημοσιογράφων να μην αποκαλύπτουν τις πηγές πληροφόρησής τους, όπως σαφώς ορίζει η Σύσταση αριθ. ΙΗ(2000)7 της Επιτροπής Υπουργών του Συμβουλίου της Ευρώπης προς τα κράτη μέλη σχετικά με το δικαίωμα των δημοσιογράφων να μην αποκαλύπτουν τις πηγές πληροφόρησής τους, η οποία ενεκρίθη στις 8.3.2000, και, ειδικότερα, της αρχής αριθ. 6, η οποία κατατείνει στο να μην είναι δυνατή, δι' απλής αποφάσεως να ασκηθείποκλοπή, παρακολούθηση, έρευνα και κατάσχεση, η καταστρατήγηση της προστασίας των πηγών πληροφόρησης των δημοσιογράφων.

Απάντηση

(8 Οκτωβρίου 2002)

Το άρθρο 33 της Συνθήκης για την Ευρωπαϊκή Ένωση ορίζει ότι η άσκηση των αρμοδιοτήτων για την τήρηση της δημόσιας τάξης και τη διαφύλαξη της εσωτερικής ασφαλείας είναι θέμα των κρατών μελών. Το Συμβούλιο δεν έχει την αρμοδιότητα να λάβει θέση ως προς τα μέτρα που ελήφθησαν στη συνάρτηση αυτή από ένα κράτος μέλος για μια μεμονωμένη περίπτωση.

Η σύσταση στην οποία αναφέρεται ο αξιότιμος βουλευτής του Ε.Κ. έχει εκδοθεί στα πλαίσια του Συμβουλίου της Ευρώπης. Το Συμβούλιο της Ευρωπαϊκής Ένωσης δεν είναι σε θέση να κρίνει αν η εν λόγω σύσταση έχει παραβιαστεί.
ΓΡΑΠΤΗ ΕΡΩΤΗΣΗ E-1586/02

υποβολή: Mario Borghezio (NI) προς την Επιτροπή

(4 Ιουνίου 2002)

Θέμα: Ανάρτηση του Εσταυρωμένου σε όλα τα δημόσια γραφεία των ευρωπαϊκών οργάνων

Ο Εσταυρωμένος, ως σύμβολο παγκόσμιας αξίας της Χριστιανοσύνης, αντιπροσωπεύει βασικό και συνθετικό στοιχείο της ιστορικής κληρονομιάς, της πολιτισμικής ταυτότητας και των βιωμάτων του ευρωπαϊκού πολιτισμού.

Ο λαϊκός χαρακτήρας των δημόσιων ευρωπαϊκώνπηρεσιών δεν πρέπει να εμποδίζει την έκθεση ενός συμβόλου που αντιπροσωπεύει σε εκατομμύρια πολιτών το σύμπλεγμα αξιών και αρχών πάνω στις οποίες εδραιώνεται ο πολιτισμός μας, κάτι για το οποίο ένας μεγάλος φιλόσοφος, οπαδός του φιλελευθερισμού, όπως είναι ο Benedetto Croce, δήλωσε ότι δεν μπορούμε να μην θεωρούμαστε Χριστιανοί. Ο σεβασμός των μειονοτήτων δεν σημαίνει ασφαλώς ότι πρέπει να αρνηθούμε, να μην αναγνωρίσουμε τη νομιμότητα ή να αγνοήσουμε σύμβολα και αξίες που συνιστούν αναπόσπαστο τμήμα της ιστορίας, του πολιτισμού και της παράδοσης που βίωσαν οι λαοί της Ευρώπης.

Λαμβάνονταςπόψη τα ανωτέρω, δύναται η Επιτροπή να αναφέρει εάν σκοπεύει να προτείνει την ανάρτηση του Εσταυρωμένου σε ευδιάκριτο σημείο μέσα σε όλα τα δημόσια γραφεία των ευρωπαϊκών οργάνων·

Απάντηση του κ. Prodi εξ ονόματος της Επιτροπής

(18 Ιουλίου 2002)

Αν και η Επιτροπή συμμερίζεται την προσήλωση του Αξιότιμου Μέλους του Κοινοβουλίου στις παραδοσιακές αξίες που έχουν βαθιές τις ρίζες τους στην Ευρώπη, θα θεωρούσεπερβολή να προτείνει στα άλλα ευρωπαϊκά όργανα τα ιδιαίτερα σύμβολα που θα πρέπει να χρησιμοποιούν στα κτίριά τους. Η Επιτροπή δεν θεωρεί ότι είναι αναγκαίο, αλλά ούτε και επιθυμητό, να ενθαρρύνει την ανάρτηση εικόνων του Εσταυρωμένου. Δεν είναι αναγκαίο διότι οι αξίες πουποστηρίζουν την ευρωπαϊκή ολοκλήρωση είναι ούτως ή άλλως προφανείς· και δεν είναι επιθυμητό διότι η επιλεκτική προσέγγιση στην επιλογή ενός συμβόλου θα ήταν ασυμβίβαστη με την αρχή της ανεξιθρησκίας που περιλαμβάνεται στον Χάρτη των Θεμελιωδών Δικαιωμάτων. Για τους λόγους αυτούς η Επιτροπή δεν θα προτείνει την ανάρτηση εικόνων του Εσταυρωμένου σε ευδιάκριτα σημεία σε όλα τα δημόσια γραφεία των ευρωπαϊκών οργάνων.
ΓΡΑΠΤΗ ΕΡΩΤΗΣΗ E-1454/02

υποβολή: Wolfgang Ilgenfritz (NI) προς το Συμβούλιο

(23 Μαΐου 2002)

Θέμα: Ειδικό καθεστώς

Στον τομέα της φορολογίας ορυκτέλαιου καθιερώθηκε ειδικό καθεστώς για τη Γαλλία, την Ιταλία και τις Κάτω Χώρες.

1. Ποιοι λόγοι οδηγούν στην καθιέρωση αυτού του ειδικού καθεστώτος·

2. Πώς δύναται η Αυστρία να παρατείνει το σύστημα των οικοσημείων·

Απάντηση

(3 Οκτωβρίου 2002)

1. Όσον αφορά τις βάσεις των ειδικών καθεστώτων στον τομέα της φορολογίας των ορυκτελαίων για τη Γαλλία, την Ιταλία και τις Κάτω Χώρες, παρακαλείται ο αξιότιμος βουλευτής του ΕΚ να συμβουλευθεί τις αποφάσεις του Συμβουλίου αριθ. 1999/880/ΕΚ(1), 2000/446/ΕΚ(2) και 2001/224/ΕΚ(3).

Εξάλλου,πενθυμίζεται ότι τα μέτρα πουιοθέτησαν τα ενδιαφερόμενα κράτη μέλη κατ'εφαρμογή των προαναφερόμενων διατάξεων θεωρήθηκαν, με απόφαση του Συμβουλίου της 3ης Μαΐου 2002, συμβατά με την κοινή αγορά.

2. Το σύστημα των οικοσημείων το οποίο ισχύει επί του παρόντος καθιερώθηκε ως μεταβατικό μέτρο περιορισμένης διάρκειας μετά από την προσχώρηση της Αυστρίας στην Ευρωπαϊκή Ένωση. Το προσαρτημένο στην πράξη Προσχώρησης της Αυστρίας Πρωτόκολλο αριθ. 9 λήγει στις 31 Δεκεμβρίου 2003.

Σύμφωνα με τα συμπεράσματα του Ευρωπαϊκού Συμβουλίου του Λάκεν, παράγραφος 58, η Ευρωπαϊκή Επιτροπήπέβαλε, στις 21 Δεκεμβρίου 2001, πρόταση με στόχο την εφαρμογή των ουσιαστικών στοιχείων του συστήματος των οικοσημείων για το έτος 2004 όσον αφορά τη διέλευση βαρέων φορτηγών οχημάτων μέσω της Αυστρίας. Η πρόταση περιέχει επιπλέον διατάξεις που επιτρέπουν την παράταση του εν λόγω συστήματος για ένα έτος και κατόπιν για ένα ακόμη έτος, εάν και εφόσον η μελλοντική πρόταση-πλαίσιο για την τιμολόγηση της χρήσης τωνποδομών δεν εγκριθεί μέσα στις αντίστοιχες προθεσμίες.

Το Συμβούλιο είναι πολύ καλά ενημερωμένο για τα προβλήματα που έχουν σχέση με τη διακομιστική κυκλοφορία μέσω των Άλπεων. Το Συμβούλιο Μεταφορών, κατά τις συνόδους Μαρτίου και Ιουνίου του 2002, συζήτησε τη νέα πρόταση της Επιτροπής για τα οικοσημεία μαζί με τα ευρύτερα θέματα που αφορούν τη διαμετακόμιση μέσω των Άλπεων. Οι πλέον άμεσα ενδιαφερόμενες αντιπροσωπίες δήλωσαν ότι προτίθενται να έχουν διαβουλεύσεις με την προοπτική να προχωρήσουν προς κάποια λύση.

(1) ΕΕ L 331 της 23.12.1999, σελ. 73.

(2) ΕΕ L 180 της 19.7.2000, σελ. 35.

(3) ΕΕ L 84 της 23.3.2001, σελ. 23.
ΓΡΑΠΤΗ ΕΡΩΤΗΣΗ E-2073/02

υποβολή: Daniela Raschhofer (NI) προς την Επιτροπή

(12 Ιουλίου 2002)

Θέμα: Υποχρεωτικές πινακίδες με αριθμό κυκλοφορίας για ποδηλάτες, σε επίπεδο ΕΕ

Σε πολλές αυστριακές πόλεις δεσπόζει το πρόβλημα της απαγορευμένης χρήσης και διάσχισης δημόσιων εγκαταστάσεων και χώρων από ποδηλάτες.

Δεν είναι σπάνιο το φαινόμενο να χρησιμοποιούν οι ποδηλάτες δρόμους και χώρους στους οποίους απαγορεύεται η ποδηλασία. Από την αθέμιτη αυτή συμπεριφοράποφέρουν άλλοι χρήστες, πεζοί ή περίοικοι, και αρκετά συχνά προκαλούνται ατυχήματα.

Είναι δύσκολο, σε τέτοιες καταστάσεις, να ζητηθούν ευθύνες από τους ποδηλάτες. Αν ο ίδιος ο ποδηλάτης δεν σταματήσει, η ανυπαρξία πινακίδων με αριθμό κυκλοφορίας καθιστά σχεδόν αδύνατο τον εντοπισμό του.

Λαμβάνονταςπόψη το γεγονός ότι, προφανώς, δεν πρόκειται για καθαρά αυστριακό πρόβλημα, μπορεί η Επιτροπή να απαντήσει στα ακόλουθα ερωτήματα:

1. Γνωρίζει η Επιτροπή το συγκεκριμένο πρόβλημα·

2. Εξετάζει η Επιτροπή το ενδεχόμενο ναποβάλει πρόταση οδηγίας σχετικά με τηνποχρεωτική ύπαρξη πινακίδων με αριθμό κυκλοφορίας για τους ποδηλάτες, σε επίπεδο ΕΕ, ώστε να βελτιωθούν οι πιθανότητες εντοπισμού ποδηλατών που διαπράττουν παραβάσεις·

3. Εάν όχι, γιατί η Επιτροπή δεν αναλαμβάνει πρωτοβουλίες προς αυτήν την κατεύθυνση·

Απάντηση της κας de Palacio εξ ονόματος της Επιτροπής

(28 Αυγούστου 2002)

Οι τοπικές νομικές και διοικητικές διατάξεις εμπίπτουν, σύμφωνα με την αρχή της επικουρικότητας, στην αρμοδιότητα των δημοτικών, περιφερειακών και εθνικών αρχών. Κατά συνέπεια, η Επιτροπή δεν προτίθεται ναποβάλει πρόταση οδηγίας σχετικά με την επιβολή πινακίδων με αριθμό κυκλοφορίας για τα ποδήλατα.